NaiveNeuron/SloPal huggingface dataset:
Hrušovský, Pavol, podpredseda NR SR (2010-10-21):
Páni poslanci, pristúpime k hlasovaniu o procedurálnom návrhu, ktorý predložil pán podpredseda Fico, ktorý žiada, aby hlasovací lístok bol upravený abecedne podľa kandidátov na kandidátnej listine. (Hlasovanie.) 127 prítomných, 62 za návrh, 20 proti, 35 sa zdržalo, 10 nehlasovalo. Návrh sme neschválili. Pán poslanec, Solymos, prosím, aby sme uviedli návrh, pán podpredseda, aby ste uviedli návrh k vládnemu návrhu zákona, ktorým sa mení a dopĺňa zákon o dráhach, ktorý prerokovávame ako tlač 51. (Hlasovanie o vládnom návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony, tlač 51.)
Kollár, Boris, predseda NR SR (2020-07-24):
Ďakujem pánovi poslancovi. Aktuálne máme už 12.01 hod., máme obednú prestávku do druhej. (Prerušenie rokovania o 12.01 hodine.) (Pokračovanie rokovania o 14.00 hodine.)
P. Paška, predseda NR SR: (2009-04-23):
(Hlasovanie.) 140 prítomných, 117 bolo za, 23 sa zdržalo. Máme súhlas, môžeme hlasovať.
Bugár, Béla, podpredseda NR SR (2017-05-19):
Pani komisárka, nech sa páči, zaujmite miesto určené pre navrhovateľov. Teraz dávam slovo spravodajkyni z výboru pre ľudské práva a národnostné menšiny pani poslankyni Janíkovej, nech sa páči.
Pročko, Jozef, poslanec NR SR (2022-10-05):
Ďakujem. Milí kolegovia a kolegyne, hmotná zodpovednosť nie je náš výmysel, je to objednávka od občanov. Do toho sme išli do verejného života, do toho ste išli aj vy do verejného života, milí kolegovia zo SaS. Hmotnú zodpovednosť politikov chcú občania. Po rokovaniach, ktoré boli naozaj aj s Ondríkom, aj pán Baránik tam bol, kedy sa rokovalo o hmotnej zodpovednosti, akou formou ju predložiť, čo tam do nej dať a tak ďalej. Po dvoch rokoch pani Zemanová tu stojí, ja verím, že to je čestný človek, povedala, že vy ten zákon nepotrebujete. (Reakcia z pléna.) Ja s vami nediskutujem, pani Zemanová, ja len hovorím, nediskutujem s vami. Pani Zemanová povedala, že ten zákon nepotrebujete, nepotrebujete. Zákon o hmotnej zodpovednosti. Nakoniec sme sa rozhodli, rozhodli sme sa, že predložíme identický zákon, za ktorý v roku 2016 hlasoval Ondrej Dostál, pán Baránik za tento zákon, pán Baránik ho dnes označil za sprostosť. V roku 2016 za tento identický zákon pán Baránik hlasoval, vtedy to nebolo o Matovičovi, vtedy to nebola sprostosť, teraz je vhodné využiť Matoviča a opäť si kopnúť do toho Matoviča, tak Baránik povie, že to je sprostosť. Páni, za tento zákon ste vy saskári v 2016 hlasovali. Za toto isté ste hlasovali, Ondro, ty nemáš hanbu mne rozprávať, že či sa hanbím za predloženie tohto zákona? Nie, Ondro, ja sa nehanbím, lebo to chcú ľudia, Ondro. Ty sa hanbi, Ondro, že toto tu povieš na tomto mieste. V 2016 si za tento zákon, Ondro, hlasoval, za identický. Potom ho predložil Valášek, za ten zákon hlasoval aj Šeliga a teraz je to pre vás sprostosť. Tak som zvedavý, saskári, som zvedavý, som zvedavý, ako budete hlasovať za tento zákon, ktorý je identický, za ktorý ste hlasovali v 2016. Šeliga hlasoval za tento zákon, za Valašekov zákon, keď ho predkladal, ten istý zákon, ten istý, ten istý zákon.(Reakcia z pléna.) Ospravedlňujem sa, prima, pán Šeliga. Čiže, milí moji priatelia, milí moji priatelia zo SaS, som veľmi zvedavý, ako budete hlasovať, ako teraz ukážete národu, keď ste v 2016 za tento istý identický zákon hlasovali, že to je veľmi dobrá skvelá vec a teraz je to sprostosť. Ďakujem veľmi pekne. (Potlesk.)
Danko, Andrej, podpredseda NR SR (2024-06-26):
Na vystúpenie pána poslanca Spišiaka sedem faktických. Uzatváram možnosť prihlásenia. Prvý poslanec Faič.
Baška, Jaroslav, poslanec NR SR (2014-10-22):
Ďakujem veľmi pekne. Pán poslanec, ja začnem odzadu, od toho finančného plánovania a vlastne tej stability príjmovej časti rozpočtu. Ja naozaj ešte raz zopakujem, že to percento, tá váha toho rozhodnutia toho zastupiteľstva, akú určitú daň z motorových vozidiel v tom svojom VZN-ku, je na celkových príjmoch úplne zanedbateľná. Je to, je to naozaj, je to naozaj minimum. Na tej príjmovej stránke je kopa iných príjmov. Zoberte si napríklad len prenesený výkon štátnej správy, stredné školstvo, to cez vás len prejde, to neovplyvňujete. Je to dané normatívom na žiaka. Ďalšie, tie sociálne, tie si určujete poplatky. Ale daň z motorových vozidiel, celkovo vaše príjmy alebo každej, každého iného územného celku je naozaj, je naozaj minimálne, je minimálnym percentom. (Ruch v sále.) Čo sa týka, čo sa týka dane z motorových vozidiel celkovo, že, to je naozaj otázka, či je to správna daň, ktorú si má určovať samosprávny kraj, či je to tá správna daň. A podľa mňa tú odpoveď, ja už som to povedal aj v mojom vystúpení, dalo jednoznačne, jednoznačne hodnotenie Najvyššieho kontrolného úradu, ktorý keď zistil koľko daní z motorových vozidiel vyberie samospráva, samosprávne kraje v jednotlivých krajoch, že kde to vlastne ide. No nejde to na opravy ciest II. a III. triedy. Ide to úplne, ide to úplne inde, tieto finančné prostriedky. Ja to aj u vás. Ja by som tiež rád dal primátorovi Trenčína milión euro na jeho cesty alebo dal by som niekoľko stotisíc euro na projekty podpory škôl, ktoré nie sú vôbec kompetenciou samosprávnych, samosprávnych krajov. Čiže je tu naozaj otázka, či tá daň z motorových vozidiel je tou správnou daňou, ktorú, tou, tou jedinou daňou, ktorú si má samosprávny kraj určovať. Ešte by som chcel povedať k tej tabuľke, k tým koeficientom. Pán predseda, dostal si nejaký návrh z ministerstva financií, kde sa prepočítava tá daň, daň z príjmov fyzických osôb cez počet obyvateľov od 14 do 19 rokov, nad 61 rokov, obrátená hustota obyvateľ... (Prerušenie vystúpenia časomerom.)
Blaha, Ľuboš, podpredseda NR SR (2024-06-20):
Pán poslanec Marek Lackovič bude mať doplňujúcu otázku, nech sa páči.
Pčolinský, Peter, podpredseda NR SR (2023-06-16):
Pani poslankyňa sa rozčuľuje, že ona bola v kancelárii a nikto jej nepovedal, že ona má byť tu. Čo ja s tým mám? Vás jak malé deti mám volať z kancelárie pravidelne, že buďte v rokovacej sále. Akože kde sme? (Reakcia z pléna.) No však ja o tom diskutovať ani nebudem, presne tak. Teraz dávam slovo spoločnému spravodajcovi z ústavnoprávneho výboru poslancovi Lukášovi Kyselicovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Jurík, Beáta, poslankyňa NR SR (2024-01-17):
Ďakujem za slovo. Pán poslanec Matovič, aj ja ďakujem za vás príspevok. Vy ste v ňom spomenuli Jána a Martinu a na nich si dnes spomenul aj Európsky parlament v uznesení, ktoré prijal drvivou väčšinou 496 za, 70 proti a 64 sa zdržalo. V tom uznesení sa píše: „Keďže Ján Kuciak sa špecializoval na informovanie o rozsiahlych daňových únikoch, daňových podvodoch, korupcii a praní špinavých peňazí a skúmal činnosť niekoľkých podnikateľov s väzbami na vysoko postavených politikov, keďže vražda Jána Kuciaka a Martiny Kušnírovej je jedným z najdôležitejších prípadov vyšetrovaných a dozorovaných Úradom špeciálnej prokuratúry, keďže v prípade zrušenia Úradu špeciálnej prokuratúry existuje riziko, že spis bude postúpený novému prokurátorovi.“ V diskusii, ktorá k tomuto uzneseniu v decembri predchádzala, sa štvrtej vlády Roberta Fica zastali, samozrejme, jeho vlastné europoslankyne, ale aj europoslanci Radačovský a Uhrík, europoslanec zo strany Marin Le Pen Krajná pravica a zo strany Viktora Orbána. K tomu asi netreba nič dodať. Ale dosť to naznačuje aj to, ako dnes kto hlasoval. A ja verím, že snáď tým pár slušným ľuďom v koalícii bliká kontrolka, pretože keď vraj sociálnych demokratov, nebudem menovať, aby som nebola zastavená, bráni krajná prani... pravica, niekde v systéme je chyba. Proti prijatiu mafiánskeho balíka sa tak už postavili nielen Európska komisia a Európska prokuratúra, ale aj Európsky parlament. Nie tí zlí europoslanci, ktorých premiér nazval potkanmi alebo vlastizradcami, ale samotný Robert Fico ohrozuje eurofondy. Ja som však rada, že rovnako ako na Jána a Martinu myslíme my tu v pléne, na nich myslia aj ľudia na uliciach, a že spoločne nedovolíme, aby sa takáto tragédia opakovala. Ďakujem.
Laššáková, Jana, podpredsedníčka NR SR (2015-11-13):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov . Vládny návrh zákona je pod tlačou 1728. Spoločná správa výborov má tlač 1728a. Nech sa páči, pán minister Borec, poprosím vás o odôvodnenie a predloženie tohto vládneho návrhu zákona. Máte slovo.
P. Hrušovský, podpredseda NR SR: (2002-03-21):
(Hlasovanie.) Prítomných je 110 poslancov, za 33, proti 35, zdržalo sa 40, nehlasovali 2. Konštatujem, že pozmeňujúci návrh pána poslanca Brňáka sme neschválili.
Hlina, Alojz, poslanec NR SR (2013-09-18):
Dobre. Čiže naozaj som zvažoval, že či dnes urobím obdobné, to znamená v zmysle zásady „akú dostaneš, takú vráť“ a zatienim tuná kolegov zo SMER-u, aby vedeli, že ako majú voliť. Aj som rozmýšľal, ale potom som si dorozmýšľal, že áno. A pohla ma k tomu mimoriadne osobná vec. Vážení kolegovia, toto vám musím povedať, tým začnem. Dneska prišiel... (Rečník sa odmlčal, lebo poslanec Matovič prišiel k navrhovateľovi.) Dneska prišiel za jedným novinárom poslanec SMER-u a povedal mu, že Hlina bol na protialkoholickom liečení. Prosím vás, neviem ani, ako začať, ale poviem to takto, že ako ďaleko ste schopní zájsť? Ako ďaleko ste schopní zájsť, aby ste potrebovali niečo dokázať? Využijem túto príležitosť, aby tá informácia neblúdila tak tajomne a nezamýšľal sa nad ňou niekto, čo možno bol, oceňujem toho novinára, že sa ma to korektne spýtal. Čestne prehlasujem, že som dokonca nebol na žiadnom liečení, ani na nejakom pobyte, nieto ešte na protialkoholickom liečení. Ale ja som to tu už v rozprave hovoril, že som z rodiny bez otca a mali sme problém v rodine. Mali. Existuje človek, ktorý sa volá takisto ako ja, ale má iné rodné číslo. Prosím vás, keď už niekto špízuje po zdravotných kartách, tak si, prosím vás, dajte aspoň tú prácu, že si pozriete rodné číslo. Ten človek má, myslím, o 25 rokov viac ako ja. Je to obludné, kam ste až schopní zájsť! Ja to nikomu nezazlievam, že niekto bol. Dokonca to oceňujem, lebo má záujem bojovať. Vážení, tu medzi vami je niekoľko, ktorí tam už dávno mali byť! (Potlesk a pokrik v sále.) A chcem aj niečo upozorniť, a budem sa krotiť, tuná, čo sa hovorilo, že výrazy. Sú tu medzi vami ľudia, ktorým by som nedal pivo čapovať. Prisámvačku, by som, by som im nedal pivo čapovať! Hnal by som ich kopancom cez celú prevádzku, že by nestihli dvere zavrieť! Sú tu a sú poslanci a majú trojtisícový plat! Neschopní ľudia, niektorí nevedeli za celý život nič konkrétne urobiť!!! Jediné, čo vedia, vylievať... (Potlesk.)
Jurinová, Erika, podpredsedníčka NR SR (2014-10-15):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Jasaň.
Adamčík, Eduard, poslanec NR SR (2019-04-02):
Ďakujem za slovo, pán predsedajúci. Dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní návrhu poslancov Národnej rady Antala, Sárközy a Hrnčiara na vydanie zákona, ktorým sa mení a dopĺňa zákon Národnej rady o cenách. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného poslaneckého návrhu zákona. Národná rada uznesením č. 1518 zo 
4. decembra 2018 pridelila návrh poslancov Národnej rady na prerokovanie týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie. Určila zároveň výbor pre financie a rozpočet ako gestorský výbor a lehoty na prerokovanie. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. K predmetnému poslaneckému návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor, výbor pre hospodárske záležitosti a výbor pre pôdohospodárstvo a životné prostredie. Z uznesení výborov uvedených v treťom bode tejto spoločnej správy vyplývajú tieto pozmeňujúce a doplňujúce návrhy, uvedené pod bodom štyri spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade poslanecký návrh zákona schváliť v znení pozmeňujúcich a doplňujúcich a návrhov. Spoločná správa výborov bola schválená uznesením gestorského výboru č. 384 z 28. januára 2019. Týmto uznesením výbor zároveň poveril spoločného spravodajcu, aby na schôdzi Národnej rady pri rokovaní o predmetnom poslaneckom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Otvorte, prosím, rozpravu.
Hrnčiar, Andrej, podpredseda NR SR (2016-09-23):
Pani poslankyňa Verešová nie je v sále, stráca poradie. Pán poslanec Vašečka nie je v sále, stráca poradie. Pán poslanec Heger.
Taraba, Tomáš, poslanec NR SR (2022-09-28):
Martin, myslím si, že to je veľmi dobrá iniciatíva, pretože naozaj jeden volebný obvod v prípade Slovenska spôsobil to, jak ste sa teda posunuli, že tie politické strany naozaj stačí, aby nominovali nejakých piatich, šiestich ľudí, ktorí si vedia urobiť marketing a netreba budovanie štruktúry ani nič, ani zastúpenie, pretože ten jeden volebný obvod to umožňuje. A práve preto rozdelenie toho centrizmu na Bratislavu, že stačí, aby v podstate v nejakej bratislavskej kaviarni sa zišlo pár ľudí a vznikla z toho silná politická v postate strana pôsobiaca volebne na celom území, je jednoducho niečo, čo vždy bude sťažovať, aby sa zohľadňoval alebo dával väčší priestor pre to, aby sa aj ľudia z tých regiónov, ktorí naozaj potrebujú, aby ten hlas tu bol výraznejšie počuť, do toho parlamentu dostali. Je to tak, že zo západného Slovenska je úplné nadproporcionálne zastúpenie politikov, poslancov tu. A myslím si, že táto diskusia je na mieste, rovnako ako aj v budúcnosti bude určite namieste debata, že či sa nevrátiť z tých ôsmich VÚC celkov do tých pôvodne troch, teda rozdeliť, Slovenska západ, stred a východ, pretože to tiež je také umelo robené delenie. Stojí to len peniaze, je tam administratíva, umelo, umelo sa vytvárajú nejaké kompetencie, ktoré sa na VÚC-ku dávajú. Pritom vždy keď niečo nefunguje, tak len počúvame, že však vláda nám nedala, vláda ne, je to úplne zbytočný medzičlánok a už keď teda má byť, tak dáva to logiku takto. Takže ja si do budúcna viem úplne predstaviť, že vlastne to delenie tých volebných obvodov by korešpondovalo potom aj časom túto zmenu. Takže ja tento zákon podporím.
P. Paška, predseda NR SR: (2008-07-03):
(Hlasovanie.) 130 prítomných, 78 za, 7 proti, 45 sa zdržalo. Tento návrh uznesenia sme schválili. Budeme teraz hlasovať o písomných odpovediach členov vlády Slovenskej republiky na interpelácie poslancov Národnej rady. Je to tlač 644. Interpelujúci poslanec sa vždy vyjadrí, či považuje odpoveď člena vlády za uspokojivú. Podľa § 130 ods. 6 zákona o rokovacom poriadku Národná rada uznesením prijme stanovisko na interpeláciu, ktorú interpelujúci nepovažuje za uspokojivú. K písomným odpovediam vystúpili páni poslanci: pani poslankyňa Gibalová, Pado, Frešo, Štefanec a Kahanec a vyjadrili nespokojnosť s písomnou odpoveďou. Aj keď si nemyslím, že by to tak malo byť, ale dám hlasovať o návrhu pani poslankyne Gibalovej, ktorý predniesla a žiada hlasovať o tom a teraz vás poprosím o pozornosť, pretože je to veľmi krkolomná formulácia, že Národná rada neberie na vedomie nespokojnosť s odpoveďou podpredsedu vlády a ministra spravodlivosti Harabina na interpeláciu č. 2. Takže, ja si myslím, že by sme mali za to hlasovať. Neviem, ako vy, ja som skúšku z logiky mal, tak pokiaľ to niekto potrebuje vysvetliť. (Hlasovanie.) 106 prítomných, 67 za, 3 proti, 8 sa zdržalo, 28 nehlasovalo. Teraz budeme hlasovať o tom, že Národná rada berie na vedomie vyjadrenia pánov poslancov Pada, Freša, Štefanca, Kahanca, že písomné odpovede členov vlády na ich interpelácie č. 12, 13, 17, 18, 7 a 5 nepovažujú za uspokojivé. Hlasujeme. (Hlasovanie.) 130 prítomných, 51 za, 70 proti, 8 sa zdržalo, 1 nehlasoval. Tento návrh sme neschválili. Budeme ešte teraz hlasovať o uznesení, ktorým Národná rada berie na vedomie písomné odpovede členov vlády na interpelácie poslancov, ktoré boli písomne podané predsedovi Národnej rady do 27. mája 2008 . Hlasujeme. (Hlasovanie.) 131 prítomných, 78 za, 35 proti, 16 sa zdržalo, 2 nehlasovali. Konštatujem, že sme zobrali na vedomie písomné odpovede členov vlády. Poprosím pani poslankyňu Roškovú, aby uviedla hlasovanie o návrhu uznesenia k návrhu účtovnej závierky Sociálnej poisťovne za rok 2007 . Je to tlač 627.
P. Frešo, poslanec: (2008-01-21):
Po prvé počul som kvantum lekárskych a takých psychologických termínov, akože kto je z čoho nervózny a koho vedie slepá závisť. Ja by som chcel pána predsedu vlády – a možnože ma bude naozaj počuť, keď to aspoň na pol ucha – ubezpečiť, že to, čo ma vedie k môjmu konaniu aj k mojej ďalšej otázke, ktorá bude nasledovať, je zodpovednosť opozičného poslanca. Tá moja otázka spočíva v tom, že ako vníma ten fakt, že zásluhou jeho vlády deväť mesiacov Slovenský pozemkový fond bol bez Dozornej rady a Správnej rady, a to práve vtedy, keď miliardové lukratívne pozemky z tohto fondu odchádzali? A chcel by som zároveň aj pána predsedu vlády varovať a upozorniť, že znova je v tej istej situácii, kedy Slovenský pozemkový fond nemá Dozornú ranu, nemá Správnu radu a neexistuje žiadna právna zábrana, ktorá by znemožnila tomu, aby ďalšie miliardové pozemky z neho odišli. Ešte by som sa chcel vyjadriť ku konfliktu záujmov, ktorý spomínal pán predseda vlády. Som rád, že to uznal, ale, bohužiaľ, urobil to ako úplne posledný. Prvý, kto na to upozornil, boli ním nenávidené médiá, druhá bola zasa opozícia, ktorá ho na to upozornila, a až keď všetko prasklo, tak pán predseda vlády nám povie, že však by neboli takí hlúpi, aby ten konflikt záujmov dovolili. Ale ja hovorím, že takí hlúpi možno nie, ale takí chytrí preto, lebo nikto to dovtedy nepriznal, až kým to nebolo čierne na bielom – a takto sa nerobí politika voči korupcii a klientelizmu. Ďakujem pekne.
B. Bugár, podpredseda NR SR: (2006-04-20):
Teraz prosím pána predsedu Najvyššieho kontrolného úradu Slovenskej republiky, pána Jána Jasovského, aby uviedol stanovisko Najvyššieho kontrolného úradu k tomuto materiálu.
Farkašovský, Karol, poslanec NR SR (2019-09-13):
Pani kolegyňa, stále neberiete do úvahy zákon akcie a reakcie. Ak bude súčasťou veľkej slobody prejavu a tvorby novinárov aj rovnako veľká zodpovednosť za všetko, čo napíšu, nebude nikto využívať ani zneužívať ani právo na odpoveď, ani právo na opravu a vaše politické obavy budú bezpredmetné. Ale povedali ste jednu vec, na ktorú som zvlášť chcel reagovať, že predložením návrhu na odpoveď sme utŕžili medzinárodnú hanbu. Už sme si zvykli, že opozícia používa veľmi silné, až príliš silné slová. Nemecko, Francúzsko, Španielsko, Taliansko považujete za vyspelé demokratické krajiny Európskej únie? Pripomínam len skromne, že tieto krajiny majú inštitút práva na odpoveď od 70. rokov minulého storočia. A majú sa hanbiť a hanbia sa teda takmer 50 rokov? (Potlesk.)
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 143 poslancov, za 100, proti 10, zdržalo sa 33, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime teda k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Jurinová, Erika, podpredsedníčka NR SR (2012-10-30):
Aj ja ďakujem a vyhlasujem týmto všeobecnú rozpravu za skončenú. Pýtam sa, či navrhovateľ sa chce ešte vyjadriť. Nie. Pán spravodajca sa chce vyjadriť. Nech sa páči.
Hlina, Alojz, poslanec NR SR (2015-03-13):
Pani predsedajúca, ja mám procedurálny návrh, aby sme hlasovali o tom, aby sme vyzvali ministrov, aby neklamali. Pán minister Pavlis tu stál za ambónom, hovoril do záznamu a klamal, nikto si to ani nevšimol a ja mám pocit, že je to neúctivé. Čiže dávam procedurálny návrh, aby ste dali o tom hlasovať, aby si ministri, aby boli upozornení na to pred svojím vystúpením, že by nemali klamať. Ďakujem pekne.
Fecko, Martin, poslanec NR SR (2022-12-01):
Ďakujem pekne. Pán predsedajúci, pán navrhovateľ, spolunavrhovateľ kolega Mičovský, pán spravodajca, kolegyne, kolegovia, vážení hostia, to, čo spomínal kolega Mičovský, nebudem opakovať. Poviem iba jedno, že do budúcna, a budem to tvrdiť stále, že prioritou bude na našom území tých 49-tisíc kilometrov štvorcových, čo tu máme, prioritou bude jedna vec, a to udržať tú vodu maximálne čo najdlhšie na našom území, aby sme nezahynuli suchom. Či sa to niekomu páči, alebo nepáči. A práve jedna z možností, ako túto, ja hovorím, katastrofickú situáciu odvrátiť zo Slovenska, je aj spriechodnenie projektov pozemkových úprav. Komplexných, ako to stále vo všetkých správach uvádzame alebo uvádzali minulí, minulé vlády, že ako boli robené. A prakticky vyzerá, že z tých 430 katastrálnych území, ktoré máme, z tých 3 557, ktoré sú... (Prerušenie vystúpenie predsedajúcim.)
Laurenčík, Milan, podpredseda NR SR (2021-11-03):
Pán poslanec Richard Takáč s faktickou poznámkou, nech sa páči.
Kadúc, Miroslav, poslanec NR SR (2012-10-17):
Ďakujem za, za teda faktickú poznámku. Tak ako povedala pani Žitňanská, tu je treba zachovať určitý princíp predvídateľnosti jednak právneho poriadku, ale aj legislatívneho procesu. A keď vstúpite v druhom čítaní s úplne iným zákonom, toto nemôže byť v súlade s legislatívnym procesom, to je vec prvá. A k tej citácii legislatívnych pravidiel. Ja ich, samozrejme, poznám. Preto som povedal, že to, čo sa tu vyskytlo na výbore bola istá forma nepriamej novelizácie. Ako isto viete, prílepok je nástroj, nepriama novelizácia je až následok. Toto konštatoval, nie legislatívne pravidlá, ale súd. Český aj slovenský. K tej praxi. Ja som to hovoril už, myslím, v prvom čítaní, že mne nevadí, že bude tá prax päť rokov. Nech! Nech je možno aj sedem. Ale pokiaľ sa nepreukáže, že dĺžka koncipientskej praxe má vplyv na kvalitu prípravy koncipienta, až potom riešme dĺžku. Najprv riešme ten obsah. Riešme, ako sa ten koncipient vzdeláva, či sa musí, nemusí. Toto nebolo doteraz absolútne riešené. A my ideme predlžovať tu prax len preto, že máme tu nejaký pocit ničím neoverený, ničím nepodložený. To je tá škoda. Ďakujem.
Jurinová, Erika, podpredsedníčka NR SR (2014-11-08):
Ďakujeme. Pán poslanec Viskupič s procedurálnym návrhom.
Frešo, Pavol, poslanec NR SR (2014-11-09):
Ďakujem veľmi pekne. Vážené dámy, vážení páni, vážený pán predseda, ja by som poprosil o také, krátku chvíľku strpenia, lebo mám tu ten materiál, to oficiálne vyjadrenie vášho nominanta sociálnodemokratického v piešťanskej nemocnici, ktoré tak rýchlo prehrmelo predtým a vzbúrilo takú nevôľu. Ono, vážené kolegyne, vážení kolegovia, ono v sebe má okrem teda vecí, ktoré vás oprávnene pobúrili, a cením si teda pána Martvoňa, že išiel tým spôsobom, že sa prvý od toho dištancoval, aj toho dištancovania vášho klubu, ale má v sebe aj niektoré odborné argumenty, ktoré stoja naozaj aj v ďalšej diskusii za hlbšie rozobratie. Čiže ja by som to pustil a urobme si o tom nejaký názor. (Prerušenie vystúpenia predsedajúcim.)
Paška, Pavol, predseda NR SR (2014-06-04):
Budeme hlasovať o vašom návrhu. (Hlasovanie.) 138 prítomných, 34 za, 16 proti, 85 sa zdržalo, 3 nehlasovali. Návrh sme neprijali. Budem hlasovať (Reakcia z pléna.), už som spustil hlasovanie, pán poslanec, v druhom čítaní o návrhu poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Je to tlač 921. Poprosím pani poslankyňu Vittekovú, aby uviedla hlasovanie.
J. Budaj, poslanec: (2002-08-20):
J. Migaš, predseda NR SR: Čiže dávam hlasovať o vašom návrhu, aby sme v Národnej rade hlasovali o odvolaní riaditeľa Slovenskej televízie. Prezentujme sa a hlasujme. Hlasujeme. Hlasujeme o návrhu pána poslanca Budaja, aby Národná rada hlasovala o odvolaní riaditeľa Slovenskej televízie. Hlasujeme. (Hlasovanie.) Prítomných je 124 poslancov, za 102, proti 2, zdržalo sa 16, nehlasovali 4. Konštatujem, že tento návrh sme schválili. Čiže potom ja oznámim procedúru, lebo tento bod sme zaradili, aby sme potom o ňom hlasovali. Materiál potom budete mať budete mať v laviciach, aj návrh, aby bolo verejné hlasovanie. Panie poslankyne, páni poslanci, posledný návrh predniesol pán poslanec Jarjabek, aby sme z tejto schôdze vysielali priamy prenos. Čiže najprv hlasujeme o tomto, aby bol priamy prenos z tejto schôdze. Hlasujeme. Hlasujeme o priamom prenose zo 63. schôdze Národnej rady. (Hlasovanie.) Prítomných je 123 poslancov, za 54, proti 12, zdržalo sa 43, nehlasovali 14. Tento návrh sme neschválili. Teraz dám hlasovať o návrhu pána poslanca Jarjabka, aby bol vysielaný záznam z rokovania 63. schôdze Národnej rady. Hlasujeme o tomto návrhu. (Hlasovanie.) Prítomných je 113 poslancov, za 53, proti 11, zdržalo sa 40, nehlasovali 9. Ani tento návrh sme neschválili. Panie poslankyne, páni poslanci, budeme hlasovať o programe ako o celku. Prezentujme sa a hlasujeme. Hlasujeme o zákone ako o celku so schválenými zmenami a doplnkami. Hlasujeme. (Hlasovanie.) Prítomných je 123 poslancov, za 93, proti 1, zdržalo sa 27, nehlasovali 2. Konštatujem, že program 63. schôdze Národnej rady Slovenskej republiky sme schválili. Tak ako som na úvod schôdze uviedol, teraz dávam hlasovať o návrhu, aby sme rokovali aj po 19. hodine, až do ukončenia programu schôdze. Panie poslankyne, páni poslanci, je všeobecná zhoda alebo je potrebné dať hlasovať? Prezentujme sa a hlasujeme. Hlasujeme o tom, aby sme rokovali aj po 19. hodine, kým neprerokujeme všetky body, ktoré sme pred chvíľou schválili, panie poslankyne a páni poslanci. (Hlasovanie.) Prítomných je 119 poslancov, za 89, proti 8, zdržalo sa 19, nehlasovali 3. Konštatujem, že tento návrh sme schválili. Panie poslankyne, páni poslanci, pristúpime k rokovaniu o zákonoch, ktoré pán prezident vrátil Národnej rade na opätovné prerokovanie. Pristúpime k druhému a tretiemu čítaniu o zákone z 19. júna 2002 o platobnom styku a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky. Materiál ste dostali ako tlač 1640. Jeho súčasťou je rozhodnutie prezidenta Slovenskej republiky z 11. júla 2002 o vrátení zákona ako aj schválený zákon z 19. júna 2002. Zákon bol rozhodnutím z 15. júla 2002 č. 1836 pridelený na prerokovanie príslušným výborom Národnej rady Slovenskej republiky. Dávam slovo poverenému členovi výboru pre financie, rozpočet a menu poslancovi Ferdinandovi Petrákovi a prosím ho, aby informoval o výsledku prerokovania vráteného zákona vo výboroch. Pán poslanec Petrák, bod číslo 1, nech sa páči. Pán poslanec Fico, procedurálny návrh? Zapnite mikrofón poslancovi Ficovi.
Laurenčík, Milan, podpredseda NR SR (2021-10-20):
V rozprave teraz vystúpi pán poslanec Martin Čepček a pripraví sa pani poslankyňa Jana Majorová Garstková. Pán poslanec, nech sa páči.
Kaník, Ľudovít, poslanec NR SR (2015-03-24):
Ďakujem, v rozprave nevystúpil žiaden poslanec, a preto prosím, aby ste dali hlasovať o tom, že Národná rada sa uzniesla prerokovať tento návrh zákona v druhom čítaní.
Paška, Pavol, predseda NR SR (2014-10-29):
(Hlasovanie.) 133 prítomných, 89 za, 44 sa zdržalo. Zobrali sme správu na vedomie. Pani poslankyňa Riapošová bude v druhom čítaní uvádzať hlasovanie o návrhu pani podpredsedníčky Zmajkovičovej na vydanie zákona, ktorým sa mení a dopĺňa a dopĺňa školský zákon, je to tlač 1140. (Hlasovanie o návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1140.)
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 84, proti 33, zdržalo sa 10, nehlasoval 1. Uvedený návrh sme schválili.
Šimečka, Michal, podpredseda NR SR (2024-09-13):
Ďakujem. Pani poslankyňa Remišová.
Paška, Pavol, predseda NR SR (2013-02-05):
Hlasujeme o bode 3. Odporúčanie je schváliť. (Hlasovanie.) 140 prítomných, 78 za, 57 proti, 2 sa zdržali, 3 nehlasovali. Bod 3 sme schválili.
Jílek, Rastislav, poslanec NR SR (2021-04-01):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Milana Vetráka, Jozefa Lukáča a Radovana Kazdu.
Grendel, Gábor, podpredseda NR SR (2021-12-14):
Otváram rozpravu a pýtam sa, či má niekto záujem prihlásiť sa do rozpravy. (Výkriky z pléna.) Končím možnosť prihlásiť sa do rozpravy. Postupne v nej vystúpia pán poslanec Gyimesi, Takáč, Filip Kuffa, Štefan Kuffa a nakoniec pani poslankyňa Romana Tabák. Nech sa páči, pán poslanec Gyimesi, máte slovo.
Podmanický, Ján, poslanec NR SR (2017-03-22):
Hlasovali sme o všetkých pozmeňujúcich návrhoch. Pán podpredseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Bugár, Béla, podpredseda NR SR (2016-09-21):
Nech sa páči, prezentujme sa a hlasujme. (Hlasovanie.) Prítomných 137 poslancov, za 62, proti 8, zdržalo sa 67 poslancov. Konštatujem, že Národná rada sa rozhodla, že nebude pokračovať v rokovaní o tomto návrhu. A teraz budeme ako o poslednom hlasovať o návrhu poslancov Jurzycu, Mihála, Kiššovej a Blahovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 222). Pani poslankyňa Gaborčáková ako spravodajkyňa, máte slovo. (Hlasovanie o návrhu poslancov Národnej rady Slovenskej republiky Eugena Jurzycu, Jozefa Mihála, Jany Kiššovej a Natálie Blahovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 222.)
Laššáková, Jana, podpredsedníčka NR SR (2013-11-29):
Páni poslanci, no. Pán poslanec Martvoň, mali ste sa vyjadriť k vystúpeniu pána poslanca. Nech sa páči, pán poslanec Simon.
Kollár, Boris, predseda NR SR (2023-02-07):
Ďakujem velice pekne. Teraz vystúpi pán poslanec Gyimesi.
Šimko, Igor, poslanec NR SR (2023-11-23):
48. Dobrý deň prajem, ďakujem pekne. Pán minister, ja oceňujem hĺbku prejavu, ktorú ste v tomto pléne, ktorou ste demonštrovali tie prvé kroky, pretože musím otvorene povedať, že v regiónoch bežní policajti, ktorí sa s nami poslední polrok stretávali, volali po tom, aby konečne mali normálne oblečenie, nohavice, autá, vybavenie, aby dobrovoľní hasiči mali techniku a podobné veci. Toto sú veci, ktoré naozaj policajt potrebuje na výkon svojej práce. Nie sedieť v kancelárii, chodiť v luxusných autách, chodiť v luxusných košeliach a podobných, a podobných ostentatívnych záležitostiach. Dotknem sa jednej, dosť výraznej veci, ktorá tu zanikla. Mňa vyrušila najmä tá téma migrácie. A poviem pravdu, že na východnom Slovensku... (Prerušenie vystúpenia predsedajúcim.)
Kozelová, Monika, poslankyňa NR SR (2022-12-06):
Pán kolega, nechápem, načo bolo toto dobré, ale dobre. Mali sme tu už niekoľko diskusií k tomu. Ja sa vyjadrím k tomu komunálu, pretože som bola pri každom jednom rokovaní, ktoré sme s komunálom viedli, ja a Anka Mierna, kolegyňa. Musím povedať, že sa rokovalo otvorene, slušne a k veci a nikto nikoho nevydieral, takže to išlo celkom rýchlo, naopak, obe strany rozumeli. A ak hovoríte o zástupcoch vlády, to znamená pánovi ministrovi Matovičovi a o pánovi premiérovi Hegerovi, tak vám musím povedať, že vzniklo to tak, že nás oslovili zástupcovia ZMOS-u a zástupcovia únie miest. Poslancov. My sme vzápätí oslovili ich a oni v priebehu jedného dňa zvolali rokovanie. To rokovanie bolo naozaj veľmi dobré a veľmi rýchle. Obe strany porozumeli, aké sú ich možnosti, a to, že výsledok je taký, aký je, to znamená, že samosprávy, ktoré by za normálnych okolností mohli ísť až do krachu, že v podstate peniaze, ktoré vyrokovali, vyrokovali zástupcovia, že im budú postačovať na to, aby prežili. A to bolo dôležité a to bolo hlavné. To znamená, že ja, naopak, ja chcem poďakovať vláde, že bola ústretová voči samosprávam a že sme to dotiahli tam, tak, ako sme to dotiahli.
Paška, Pavol, predseda NR SR (2012-07-03):
Hlasujeme. (Hlasovanie.) 130 prítomných, 115 za, 1 proti, 14 sa zdržalo. Návrhy sme schválili. Pán poslanec Viskupič uvedie hlasovanie o návrhu pána poslanca Chrena na vydanie zákona č. 241 o štátnych sviatkoch a zákon č. 523 o rozpočtových pravidlách verejnej správy, je to tlač 98. (Hlasovanie o návrhu poslanca Národnej rady Slovenskej republiky Martina Chrena na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov a o zmene a doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 98.)
A. Belousovová, podpredsedníčka NR SR: (2009-09-16):
Nech sa páči.
Kazda, Radovan, poslanec NR SR (2021-09-28):
Pán predseda, ja som si tiež všimol, že hlavne tamten, tamten...
Zemanová, Anna, poslankyňa NR SR (2018-05-09):
Nie, mám dve vety ešte.
Žiga, Peter, podpredseda NR SR (2024-04-16):
Prezentujme sa a hlasujme. (Hlasovanie.) 145 prítomných, 78 za, 36 proti, zdržalo sa 30, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hort, Milan, podpredseda NR SR (2011-07-06):
Ďakujem. Neevidujem žiadne faktické poznámky. Pán Pelegrini bol posledný, ktorý vystúpil v rozprave k tomuto bodu. A preto vyhlasujem rozpravu za skončenú. Pýtam sa pána podpredsedu vlády a ministra dopravy, či chce reagovať na rozpravu. Nech sa páči.
Hort, Milan, podpredseda NR SR (2010-08-04):
Ďakujem. Ďalej sa prihlásil s faktickou poznámkou pán poslanec Peter Zajac. Nech sa páči.
Pleštinská, Zita, poslankyňa NR SR (2023-05-09):
Pán predseda, odhlasovali sme body zo spoločnej správy a pozmeňujúce a doplňujúce návrhy vyplývajúce z rozpravy. Pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
Pellegrini, Peter, predseda NR SR (2015-10-21):
Pán spravodajca, chcete zaujať stanovisko k rozprave? Nech sa páči, vystúpi so záverečným slovom pán spravodajca. Nech sa páči.
Kavecká, Monika, poslankyňa NR SR (2021-01-12):
Ďakujem veľmi pekne za slovo. Kristián, tvoje slová v úvode boli úplne, ale úplne že trefné v tom zmysle, že naozaj z našej opozície, ktorá ma byť hlavne tým kontrolórom, sa vykľuli odborníci na pandémiu. A, bohužiaľ, je to najsmutnejšie, keď títo ľudia sa vyjadrujú ku tomu, ako to naozaj v tých nemocniciach vyzerá, bez toho, aby v tých nemocniciach pracovali alebo aby aspoň jeden deň obetovali svoju prácou, kde môžu prísť, môžu poumývať dlážky, môžu pomáhať zdravotníkom variť čaj, môžu im variť kávu, môžu ich proste povzbudzovať. A tých umierajúcich ľudí môžu držať aspoň za ruku, to môže aj neodborne spôsobilý človek. A ja si vyprosujem naozaj v tejto sále, aby sa ľudia vyjadrovali ku zdravotníkom, keď nemajú ani šajn o tom, ako to v tých nemocniciach vyzerá. Ten núdzový stav je práve preto, pretože nám padajú nemocnice. A keď tu hovoríme o tom, že čo za posledných 12 rokov sa tu udialo, že nemáme personál. My môžeme urobiť nemocnice, poľné nemocnice, lôžka, ale tam nemá kto byť pri tých pacientoch. Tam zomierajú mladí ľudia, mladí zdravotníci tam zomierajú, mladí lekári sú nakazení COVID-om. Oni, myslíte si, že znevažujú tú pandémiu, oni, myslíte si, že nevedia, že aké je to vážne ochorenie? A oni sa hnevajú na každého jedného občania, ktorý porušuje pravidlá, hnevajú sa, pretože oni v tej bezmocnosti si nevedia pomôcť a nevedia tú pandémiu riešiť. Práve pre toto vás prosím, nepoužívajme takéto slová a zvlášť sa nevyjadrujme na adresu zdravotníkov, že tí na iných oddeleniach že nerobia doslova nič, tak to je veľká hanba, toto povedať.
Žitňanská, Jana, poslankyňa NR SR (2014-02-05):
Už nebudem dlho hovoriť. Chcem zopakovať to, čo som povedala, tento náš zákon nechce nahradiť škôlky, nechce ich suplovať, chce len umožniť rodičom, ktorí nedostanú miesto v škôlke pre svoje dieťa a potrebujú sa vrátiť do práce, aby, aby tak mohli. K tomu ešte možno zareagujem na pána poslanca Kuffu, keď hovoril o tých supermarketoch a o mamičkách, ktoré tam pracujú, o tom je legitímna debata. Ale čo v prípadoch takých, ako sú profesie napríklad lekárov a zdravotných sestier? Keď je zdravotná sestra s dvomi deťmi, je sama, žiaľ, a má nočnú službu, kto jej pomôže, ak nemá blízkych, ak nemá susedov, ak nemá? V tejto situácii nikto, pokiaľ si tú službu draho nezaplatí. Čiže práve my chceme myslieť aj na tých, ktorí nemajú to šťastie, že si, že majú okolo seba rodinu, ktorí nemajú to šťastie, že si môžu dovoliť zaplatiť babysitterku, aby tiež mohli pracovať, pretože potrebujú pracovať, zo vzduchu sa nedá žiť, si myslím. Tieto detské skupiny sme preto aj chceli takto upraviť legislatívne, aby sa nemohlo stávať v budúcnosti, že tie deti budú v nevyhovujúcich podmienkach, že sa proste – z núdze cnosť – urobí niečo, nejakí ľudia sa podujmú, že budú sa starať o deti, nechajú si možno aj za to zaplatiť, ale tie podmienky nebudú vyhovujúce. Tuto presne my hovoríme, v akých podmienkach tie deti musia byť alebo aké tie podmienky musia byť, aby nedochádzalo k tomu, že budú v nevhodných priestoroch alebo v nevhodných podmienkach, že budú sa k nim správať tí vychovávatelia nejak, čo je v rozpore so zákonom, s dobrými mravmi, takže naozaj chceme len podať pomocnú ruku tým, ktorí dnes nie sú schopní nájsť miesto v materskej škole, v jasliach, tým, ktorí potrebujú sa vrátiť na trh práce alebo ktorí chcú, a nikoho nenútime, aby, aby sa o rodinu nestaral a aby odkladal svoje dieťa na 7 dní v týždni. To, že tá služba je ponúknutá, je jedna vec, druhá vec, ako tí rodičia ju využívajú, ale myslím si, že by malo byť v našom záujme, našej spoločnosti, aby sme pomáhali aj ľudom, opakujem ten príklad zdravotnej sestry, ktorá je sama s dvomi deťmi a má aj nočné služby. Takže ale hovorím, som otvorená aj ďalším pripomienkam, tak ako pani poslankyňa Nicholsonová, tak ak sú aj ďalšie, v druhom čítaní, samozrejme, môžeme ich tieto vaše nejaké pripomienky zapracovať a ja predpokladám, že o tomto zákone nepočujeme poslednýkrát, pretože už som dostala avízo z ministerstva sociálnych vecí, že im sa ten zákon celkom páči, že sa im páči myšlienka zriadenia detských skupín, že už dokonca aj by mali vycestovať si to nejako pozrieť, možno už aj boli a pravdepodobne tak, ako je zvykom v tomto parlamente, tento náš návrh neprejde a potom, jak sa zmení niečo v tom zákone, tak prejde, ale už tentokrát bude z dielne ministerstva sociálnych vecí. Musím povedať, že ak aj to tak bude, tak budem sa tešiť, že sme upozornili na problém, že sme ho pomenovali, že sme sa nesnažili populisticky hodiť zodpovednosť na samosprávu alebo na niekoho, ale prišli sme s riešením, a pokiaľ teda ministerstvo si ho osvojí, tak ja aj v mene tých rodičov všetkých sa zo srdca poďakujem. Ďakujem.
Pčolinský, Peter, podpredseda NR SR (2023-05-18):
Hlasujeme o pozmeňováku pána poslanca Linharta. (Hlasovanie.) Prítomných 137, za 60, proti nikto, zdržalo sa 75, nehlasovali 2. Pozmeňovací návrh sme neschválili.
Figeľ, Ján, podpredseda NR SR (2013-01-29):
Ďakujem pekne. Nech sa páči, zaujať miesto pre spravodajcu. Otváram všeobecnú rozpravu, do ktorej som nedostal žiadnu písomnú prihlášku. Chce sa niekto prihlásiť ústne? Nie je tomu tak. Vyhlasujem všeobecnú rozpravu týmto za skončenú. Nepredpokladám, že by sa chceli ešte znovu vyjadrovať ani navrhovateľ, ani spravodajca. Ďakujem pekne. Prerušujem rokovanie o tomto bode programu. Dámy a páni, ďalším bodom programu je prvé čítaní o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Vládny návrh zákona má tlač 357, návrh na jeho pridelenie na prerokovanie výborom je v rozhodnutí č. 334. Prosím teraz pána ministra Malatinského, aby aj tento vládny návrh zákona uviedol.
Danko, Andrej, predseda NR SR (2019-12-03):
Poslanec Sloboda.
Hajko, Jozef, poslanec NR SR (2024-01-09):
Ďakujem za slovo. Pán kolega Lackovič, vy ste spomínali, že skrátené legislatívne konanie nie je vhodné na úpravu takejto, takejto zákonnej normy, ktorá sa v bežných podmienkach pripravuje mesiace, možno až roky. Ja s vami súhlasím a poukážem na vzťah takto rýchlo prijímanej legislatívy s biznisom, s podnikateľským prostredím. Roky, roky je jeden z vážnych problémov podnikateľského prostredia vymáhateľnosť práva. Biznis jednoducho potrebuje stabilné prostredie, potrebuje fungujúce inštitúcie a to, čo tu vlastne dnes máme na stole, ide presne proti tomuto. To znamená prijímanie, veľmi, veľmi rýchle prijímanie dôležitej legislatívnej normy bez akejkoľvek diskusie s odbornou obcou. Ono to aj ten Trestný zákon a tieto veci súvisia, súvisia s biznisom, aj ste to spomínali, týka sa to aj hospodárskej trestnej činnosti. Nevnímajme hospodársku trestnú činnosť len tak, že je tu postavený, že štát tu rieši problémy prostredia, rieši problémy vinníkov a tak ďalej. V hospodárskom prostredí znamená vymáhateľnosť práva aj to, že biznis si rieši problémy medzi sebou, medzi jednotlivými firmami. A ony potrebujú, tie firmy, skutočne aby mali v rukách, alebo mali také inštitúcie, ktoré im poskytnú ten priestor, aby si mohli vymáhať svoje práva. Druhá vec, o ktorej ste hovorili, sú finančné záujmy Európskej únie. Za tým môžeme vidieť využívanie eurofondov. A eurofondy koniec koncov vždy skončia v nejakom prostredí biznisu, pretože firmy vlastne využívajú tieto prostriedky. Takže myslime aj na biznis prostredie, keď hovoríme o zmene takýchto dôležitých zákonov.
Hort, Milan, podpredseda NR SR (2011-07-07):
Vážené panie poslankyne, vážení páni poslanci, pristúpime k hodine otázok , ako to vždy vo štvrtok ukladá zákon o rokovacom poriadku. Hodina otázok, ktorú týmto otváram. Poslanci písomne položili do včera do 12.00 hodiny 19 otázok na predsedníčku vlády a na členov vlády 40 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predsedníčka vlády Iveta Radičová sa z rokovania o tomto bode programu ospravedlnila, svojím zastupovaním poverila prvého podpredsedu vlády Jána Figeľa, ktorého vítam na rokovaní Národnej rady, ako i ostatných prítomných členov vlády. A chcem ho požiadať, aby nás oboznámil, kto z členov vlády bude odpovedať na otázky neprítomných členov vlády. Pán podpredseda vlády, nech sa páči. Poprosím všetkých ostatných, aby sa upokojili, začala hodina otázok a odpovedí, predovšetkým prosím, aby sme telefóny používali mimo rokovaciu sálu. Pán podpredseda vlády, nech sa páči.
Grendel, Gábor, podpredseda NR SR (2021-11-09):
Teraz by mal v rozprave vystúpiť pán poslanec Šefčík, ktorý mi ale avizoval, že určite sa nezmestí do časového limitu, takže vyhlasujem teraz prestávku do 11.00 hodiny, kedy budeme pokračovať hlasovaním. (Prestávka.)
Ďuriš Nicholsonová, Lucia, podpredsedníčka NR SR (2017-05-09):
Kolegyne, kolegovia, otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Pán minister, v záverečnom slove, predpokladám. Považujme teda rozpravu k tomuto bodu programu za uzavretú a pán minister vystúpi v rámci záverečného slova predkladateľa, nech sa páči.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 132 poslancov, za 103, proti 1, zdržalo sa 27, nehlasoval 1. Konštatujem, že sme skrátili lehoty.
Vášáryová, Magdaléna, poslankyňa NR SR (2015-11-19):
Pán predseda, ja som zvyknutá. Môžete ma napádať, koľko chcete a môžete ma dehonestovať, koľko chcete. Môžete pokojne, ja som zvyknutá. Len, bohužiaľ, ste sa nevyjadrili k tým, napríklad k peniazom z digitalizácie. Prečo ste nepovedali a neobhajovali Slovakianu? Skúste si ísť na web. Pán predseda, skúste ísť na web. Ja som hovorila čísla. Veď vy môžete postaviť proti tomu iné čísla. Ja som nehovorila o emóciách. Ja som hovorila pred pánom ministrom financií, keď hovoríme o rozpočte, o číslach, pretože toto je debata o rozpočte. A o moju budúcnosť, pán podpredseda, o to sa nebojte. Nebojte sa. Ja mám budúcnosť úplne inú a vy o tom rozhodovať nebudete. Aj keď vy ste veľmi zdvorilý, keď so mnou hovoríte privátne, čo si veľmi vážim. Lebo vy ste privátne, súkromne veľmi dobre vychovaný muž a nechápem prečo takto. Ale ja chápem, že vaši kolegovia to oceňujú také, také tie sviňačinky, čo tu púšťate. To ich baví. Chápem to. Ale ja sa na vás za to nebudem hnevať. Ja viem, že ste v súkromí ku mne veľmi zdvorilý a veľmi dobre vychovaný muž. Ďakujem za vašu reakciu.
Brocka, Július, poslanec NR SR (2014-09-24):
Ja chcem len jednu vetu zdôrazniť, že pri tomto opozičnom návrhu je to pozitívne, že ten princíp, tá podstata tohto návrhu prejde. Tu prvé dva roky to nebolo také bežné, dokonca teda ani samozrejmé, ale už na tejto septembrovej schôdzi, teda nie na tejto mimoriadnej, ale na septembrovej riadnej bolo 5 sociálnych návrhov ministra Richtera, kde obsahom boli veci, ktoré opozícia opakovane navrhovala, SMER hlasoval vždycky proti návrhom, keď to bolo pred polrokom, pred rokom, a teraz hlasujú za návrhy, lebo je to vo vládnej predlohe. Čiže neostáva nám iné, len sa s touto formou zmien legislatívnych zmieriť v opozícii, lebo je to pozitívne, že sa SMER inšpiruje opozičnými návrhmi. A vlastne my, ktorí máme tú smerácku vládu kontrolovať, tak konštruktívne, aj jej navrhovať isté zmeny, ktoré považujeme za užitočné pre všetkých, takto v tej druhej polovici vládnutia SMER si to osvojuje, nemuseli by sme sa ani veľmi vadiť, lebo teda veď my sme sa už dozvedeli dnes z tej tlačovky, že SMER tento princíp si osvojil a to podporí. Čo je možnože pre SMER nepríjemné, je, že je to znakom, že sa vyčerpali z nápadov, že teda keď už akceptujú aj návrhy opozície, medzitrh práce, vyššie úľavy na odvodoch, študentov brigádnikov, prvé zamestnanie pre absolventov nezamestnaných alebo „jeden plat stačí“, tak že na to sú opozičné návrhy, ale budeme ich prijímať ako vládne predlohy.
Brocka, Július, poslanec NR SR (2011-05-27):
Teraz budeme hlasovať spoločne o bodoch 9, 19, 21, 42 a 45 spoločne so stanoviskom gestorského výboru neschváliť.
Hufková, Eva, poslankyňa NR SR (2013-09-04):
Vážený pán predseda, v rozprave nevystúpili žiadni poslanci. Dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky a) vyslovuje súhlas s Protokolom medzi Slovensku republiku a Poľskou republikou, ktorým sa mení Zmluva medzi Slovenskou republikou a Poľskou republikou o zamedzení dvojakého zdanenia v odbore daní z príjmov a z majetku, podpísaná vo Varšave 18. augusta 1994, a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Dajte, prosím, hlasovať.
Hrušovský, Pavol, podpredseda NR SR (2010-09-09):
Pán poslanec Pado.